เรื่องร้องเรียน: ทางเท้า สกปรก และมีหนูจำนวนมาก มันน่ากลัวมากค่ะ ช่วยเปลี่ยนตำแหน่งทิ้งขยะเถอะค่ะ ไม่ไหวแล้วค่ะ
การดำเนินการของเจ้าหน้าที่: ฝ่ายรักษาความสะอาดและสวนสาธารณะ สำนักงานเขตวัฒนาขอขอบพระคุณที่ท่านได้กรุณาเสียสละเวลาของท่านเพื่อแจ้งข้อมูลเข้ามา ทั้งนี้ฝ่ายรักษาความสะอาดและสวนสาธารณะ สำนักงานเขตวัฒนา ขอเรียนชี้แจงให้ท่านทราบว่า ได้ดำเนินการจัดเก็บขยะมูลฝอยบริเวณดังกล่าวเรียบร้อยแล้ว ฝ่ายรักษาความสะอาดและสวนสาธารณะสำนักงานเขตวัฒนา ใคร่ขอขอบพระคุณที่ท่านแจ้งข้อมูลที่เป็นประโยชน์เข้ามาทั้งนี้จะได้นำข้อมูลดังกล่าว นำไปพัฒนาปรับปรุงและแก้ไขในอนาคตต่อไปฯ        ทั้งนี้ฝ่ายรักษาความสะอาดและสวนสาธารณะ สำนักงานเขตวัฒนา ได้ดำเนินการแจกประกาศทิ้งขยะมูลฝอยฯ ตามเวลาที่กำหนด โดยขอความร่วมมือร้านอาหาร อาคารต่างๆ ให้ทิ้งขยะมูลฝอย ณ จุดรวบรวมมูลฝอยในพื้นที่ของตนเอง หากไม่มีจุดรวบรวมมูลฝอยให้ทิ้งด้านหน้าอาคารบ้านเรือนฯ ของตนเอง ซึ่งจะต้องไม่กีดขวางทางสัญจรด้วย โดยสามารถทิ้งขยะมูลฝอยได้ตั้งแต่เวลา 18.00 น. ถึงเวลา 03.00 น.  ซึ่งบริเวณดังกล่าวนั้น มีการจัดเก็บขยะมูลฝอยเป็นประจำทุกวัน
ความเห็นของผู้แจ้ง: จริงๆ พื้นที่ทางเท้าตรงนี้ ไม่ควรมีการทิ้งขยะนะคะ คือ ถ้ามาดูจะเห็นหนูประมาณ 10 ตัว วิ่งที่กองขยะทุกวันค่ะ มันน่ากลัว สกปรก น่ารังเกียจค่ะ คือควรเปลี่ยนจุดทิ้งขยะเถอะค่ะ ตรงนี้ไม่เหมาะสมจริงๆค่ะ
พื้นที่: แขวงคลองเตยเหนือ เขตวัฒนา กรุงเทพมหานคร